 Kòkòrò ajokorun le sọ àgbẹ di ẹdun arinle toba ya wọ oko. Ọrọ ree láti ẹnu ọmọwe Olugbenga Egbetokun nigba ti o n ba ìkọ BBC Yoruba sọrọ lórí ìpeníjà kòkòrò ajokorun to n dá ìpòruru sí ọkan àwọn àgbẹ Nàìjíríà. Ọmowé Olugbenga wà lára àwọn tó n ṣíṣe nípa ọgbin àgbàdo ní ilé iṣẹ iwadi ijinlẹ IAR and T to wa ni agbegbe Àpáta Ibadan. Àwọn onimọ nípa isẹ agbẹ sapejuwe kokoro ajokorun to sẹsẹ sẹ wọlu gẹgẹ bi Arun Ebola fun àwọn agbẹ. O ni, ọdún 2016 láwọn kọkọ kojú ìpeníjà kòkòrò ajekorun náà. Ogbẹle to sẹlẹ lọdun yẹn lo ran itankalẹ awọn kòkòrò naa lowo Nípasẹ ṣíṣe àkóso ètò nnkan ọgbin, Olugbenga sọ wi pé awọn kòkòrò wọnyi ti n jẹ ọpọ oúnjẹ tó yẹ ki àgbẹ kò lérè. Ẹ gbọ ohun to sọ nipa kòkòrò náà. Kòkòrò ajokorun n ṣé ọsẹ fún ọpọ àgbẹ lorílè-èdè Naijirià Ebola tiwá ni kòkòrò ajokorun Tope Amujo n ṣíṣe pẹlú àwọn àgbẹ ní ìpínlè Kwara Osun ati Oyo. O ni àwọn àgbẹ náà kò rí eré tó yẹ kí wọn rí latari ìpeníjà kòkòrò ajokorun yìí. Ọpọ nínú wọn ló yá owó ìrànwọ láti ọdọ àwọn àjọ àlàjẹsẹku ṣugbọn tí wọn kò lè rí sàn padà mọ nítorí pé kòkòrò yii tí ṣé àkóbá fún nnkan oko won. Amujo ní ìgbìyànjú láti ṣe idanilẹkọ fún àwọn àgbẹ n lọ káàkiri lórí kòkòrò ajokorun yii ṣùgbọn tí kòkòrò náà bá tí wọ inú okò tán, afi kí èèyàn máà gbà ádùrá. Idanilẹkọ fún àwọn àgbẹ lórí kòkòrò ajokorun Ati okere loloju jinjin tin mekun sun Àwọn onímọ nípa ètò nnkan ọgbin ṣàlàyé pé òun tí àwọn àgbẹ lè ṣe láti dẹkun ìpeníjà kòkòrò yii kò jù wí pé kí wọn tètè yà owó kikoju rẹ bọ inu ìṣirò. Ọmowé Olugbenga ni bi èèyàn bá ní pé òun yóò dúró títí tí kòkòrò náà bá wọ inú okò tán kí òun tó ná owó sí ìtànkálẹ rẹ, ẹpa kò ní boro mọ. Ki o tó di pé kòkòrò náà wọ inú okò, a gbọdọ tí rà àwọn òògùn apá kòkòrò kì a sì máà fin wọn lóòrèkóòrè sí nnkan ọgbìn wà. Bi a bá ṣè eléyìí tán, kí a gbàdúrà pé kí kòkòrò náà má yà inú okò wà. Mo ti ṣe àbẹwò sí àwọn oko kan láwọn ìletò kaaakiri ile kaarọ ojiire ti ohun ti a sì rí ní bẹ kọnilominu nitori ijamba ti kòkòrò ajokorun n ṣe. Bi a ko ba wa wọrọkọ fi ṣada ni kíá, o lè ṣe àkóbá fún ìpèsè oúnjẹ lọdun yìí. : Kòkòrò ajokorun da ìpòruru sí ọkan àwọn àgbẹ Nàìjíríà 